《水调歌头》
宋代·程大昌

绿净贯阛阓，夹岸是楼台。楼台分影倒卧，千丈郁崔嵬。

此是化人奇变，能使山巅水底，对出两蓬莱。溪浒有仙观，苕霅信佳哉。

水晶宫，谁著语，半嘲诙。世间那有，如许磊砢栋梁材。

每遇天容全碧，仍更蘋风不动，相与夜深来。饮子以明月，净洗旧尘埃。

作者简介：程大昌(公元1123年─公元1195年)，字泰之，徽州休宁(今属安徽)人。南宋政治家、学者。高宗绍兴二十一年(公元1151年)进士。二十六年，除太平州教授。二十七年，召为大学正。三十年，迁秘书省正字。孝宗即位，擢著作佐郎，历国子司业兼权礼部侍郎、直学士院。